《司马倅解组送行》
宋代·姜特立

双溪梅水飞洪澜，风制五两争樯竿。
有美人兮彼何官，东阳别驾司马孙。
两摄郡绂私不干，二年解组知岁寒。
五规三戒投天关，经筵赐读帝意欢。
此行定合陪清班，发扬祖德仍追攀。
劝君一杯勿留残，转首咫尺过前滩。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。